MICROSOFT-OHJELMISTON KÄYTTÖOIKEUSSOPIMUKSEN EHDOT
MICROSOFT SYSTEM CENTER SERVICE MANAGER 2010 SERVICE PACK 1
Nämä käyttöoikeussopimuksen ehdot ovat sopimus asiakkaan ja Microsoft Corporationin (tai asiakkaan asuinpaikan mukaan määräytyvän Microsoft Corporationin konserniyhtiön) välillä. Lue ehdot huolellisesti. Ehdot koskevat edellä nimettyä ohjelmistoa sekä tietovälineitä, joilla ohjelmisto on mahdollisesti toimitettu. Ehdot koskevat myös Microsoftin ohjelmistoon liittyviä
•	päivityksiä
•	täydennyksiä
•	Internet-pohjaisia palveluja ja
•	tukipalveluja
ellei niillä ole erillisiä omia käyttöoikeussopimuksia. Mikäli niillä on erilliset käyttöoikeussopimukset, niiden osalta noudatetaan tällaisten käyttöoikeussopimusten ehtoja tämän sopimuksen sijasta.
Käyttämällä ohjelmistoa asiakas hyväksyy tämän käyttöoikeussopimuksen ehdot. Mikäli asiakas ei hyväksy tämän sopimuksen ehtoja, ei ohjelmistoa saa käyttää. vaan se tulee palauttaa sen myyneelle jälleenmyyjälle hyvitystä vastaan. Jos hyvityksen saaminen jälleenmyyjältä ei ole mahdollista, asiakas voi ottaa yhteyttä Microsoftin Suomen konserniyhtiöön Microsoftin hyvityskäytäntöihin liittyvissä asioissa. Lisätietoja on osoitteessa www.microsoft.com/worldwide. Lisätietoja saa myös numerosta 358 9 525 501 tai käymällä osoitteessa www.microsoft.com/FINLAND/default.mspx.
Jos asiakas hyväksyy tämän käyttöoikeussopimuksen ehdot, hänellä on alla mainitut oikeudet jokaiseen palvelinohjelmistoon, jonka käyttöoikeuden hän hankkii.
1.	YLEISTÄ.
a.	Käyttöoikeuksia koskevaa sanastoa
•	Kopio. Asiakas luo ohjelmiston ”kopion” suorittamalla ohjelmiston määrityksen tai asennuksen. Asiakas luo kopion ohjelmistosta myös kopioimalla aiemman kopion. Tämän sopimuksen viittaukset ohjelmistoon sisältävät ohjelmiston ”kopiot”.
•	Kopion käyttäminen. Asiakas ”käyttää kopiota” ohjelmistosta lataamalla sen muistiin ja suorittamalla vähintään yhden sen ohjeista. Kun kopiota on käytetty, kopio katsotaan käytössä olevaksi (riippumatta siitä, suoritetaanko sen ohjeita jatkuvasti), kunnes se poistetaan muistista.
•	Käyttöjärjestelmäympäristö. ”Käyttöjärjestelmäympäristö” on
•	yksi fyysinen käyttöjärjestelmäkopio tai sellaisen osa tai virtuaalinen (tai muuten emuloitu) käyttöjärjestelmäkopio tai sellaisen osa, joka mahdollistaa erillisen tietokoneen tunnistetiedon (ensisijainen tietokoneen nimi tai muu yksilöivä tunniste) tai erillisten järjestelmänvalvojan käyttöoikeuksien käytön ja
•	mahdolliset sovelluskopiot, jotka on määritetty käytettäväksi edellä mainitulla käyttöjärjestelmäkopiolla tai sen osilla.
Käyttöjärjestelmäympäristötyyppejä on kaksi, fyysinen ja virtuaalinen. Fyysinen käyttöjärjestelmäympäristö on määritetty käytettäväksi suoraan fyysisellä laitteistojärjestelmällä. Laitteiston virtualisointiohjelmiston (esim. Microsoft Virtual Server tai vastaava tekniikka) käyttämiseen tai laitteiston virtualisointipalvelun (esim. Microsoftin virtualisointitekniikka tai vastaava tekniikka) tuottamiseen käytettävää käyttöjärjestelmän kopiota pidetään osana fyysistä käyttöjärjestelmäympäristöä. Virtuaalinen käyttöjärjestelmäympäristö on määritetty käytettäväksi virtuaalisessa (tai muuten emuloidussa) laitteistojärjestelmässä. Fyysisellä laitteistojärjestelmällä voi olla joko toinen tai molemmat seuraavista ympäristöistä:
•	yksi fyysinen käyttöjärjestelmäympäristö ja/tai
•	vähintään yksi virtuaalinen käyttöjärjestelmäympäristö.
•	Palvelin. Palvelin on fyysinen laitteistojärjestelmä, joka pystyy käyttämään palvelinohjelmistoa. Laitteisto-osiota tai \_osaa pidetään erillisenä fyysisenä laitteistojärjestelmänä.
•	Käyttöoikeuden määrittäminen. Käyttöoikeuden määrittämisellä tarkoitetaan kyseisen käyttöoikeuden nimeämistä yhdelle laitteelle tai käyttäjälle.
b.	Ohjelmisto. Ohjelmisto sisältää
•	palvelinohjelmiston sekä
•	lisäohjelmiston, jota saa käyttää vain suoraan palvelinohjelmiston kanssa tai epäsuorasti toisen lisäohjelmiston välityksellä.
c.	Käyttöoikeusmalli. Tämän ohjelmiston käyttöoikeus myönnetään
•	käytettävien palvelinohjelmistokopioiden määrän perusteella 
•	palvelinohjelmistokopioiden hallitsemien fyysisten tai näennäiskäyttöjärjestelmäympäristöjen määrän perusteella ja/tai
•	hallittavien fyysisten ja näennäiskäyttöjärjestelmäympäristöjen käyttäjien määrän perusteella.
2.	TUOTETUNNUKSET. Ohjelmiston asennus tai käyttö edellyttää tunnusta. Asiakas on vastuussa tunnustensa käytöstä. Tunnuksia ei saa antaa kolmansien osapuolten käyttöön.
3.	KÄYTTÖOIKEUDET.
a.	Käyttöoikeuden määrittäminen palvelimelle.
i.	Ennen kuin asiakas käyttää käyttöoikeuden alaista palvelinohjelmiston kopiota, asiakkaan on määritettävä kyseinen käyttöoikeus jollekin asiakkaan palvelimista. Kyseinen palvelin on kyseisen käyttöoikeuden sisältävä palvelin. Asiakas voi määrittää samalle palvelimelle muita ohjelmistokäyttöoikeuksia mutta voi määrittää saman käyttöoikeuden ainoastaan yhdelle palvelimelle.
ii.	Asiakas saa määrittää ohjelmistokäyttöoikeuden uudelleen, mutta vasta 90 päivän kuluttua edellisestä määrittämisestä. Asiakas saa määrittää ohjelmistokäyttöoikeuden uudelleen aiemmin, jos asiakas poistaa käyttöoikeuden alaisen palvelimen käytöstä pysyvän laitteistovian vuoksi. Jos asiakas määrittää käyttöoikeuden uudelleen, palvelimesta, jolle käyttöoikeus määritetään uudelleen, tulee uusi käyttöoikeuden sisältävä palvelin.
b.	Palvelinohjelmiston kopioiden käyttö. Asiakas saa käyttää kerrallaan yhtä palvelinohjelmiston kopiota yhdessä fyysisessä tai virtuaalisessa käyttöjärjestelmäympäristössä käyttöoikeuden alaisessa palvelimessa.
c.	Lisäohjelmiston kopioiden käyttö. Asiakas saa käyttää tai muuten hyödyntää rajoittamatonta määrää seuraavien lisäohjelmistojen kopioita fyysisissä tai virtuaalisissa käyttöjärjestelmäympäristöissä haluamissaan laitteissa. Asiakas saa käyttää lisäohjelmistoja vain yhdessä palvelinohjelmiston kanssa suoraan tai epäsuorasti toisen lisäohjelmiston välityksellä. 
Kaikki System Center Service Manager 2010 -versiot
•	Tietovaraston hallintapalvelin
•	Tietovaraston tietokanta
•	Palveluiden hallinnan konsoli
•	Itsepalveluportaali
Vain System Center Service Manager 2010 ja SQL Server 2008 Technology
•	Analysis Services Shared Tools
•	Business Intelligence Development Studio
•	Connectivity Components
•	Legacy Components
•	Management Tools
•	Notification Services Client Components
•	Reporting Services Report Manager
•	Reporting Services Shared Tools
•	SQL Server 2008 Books Online 
•	SQL Server 2008 Shared Tools
•	Software Development Kit
•	SQLXML Client Features
•	SQL Server Mobile Server Tools
d.	Kopioiden luonti ja tallennus asiakkaan palvelimiin tai muistivälineisiin. Asiakkaalla on seuraavat lisäoikeudet jokaiseen hankkimaansa palvelinohjelmistoon.
•	Asiakas saa luoda rajoittamattoman määrän palvelinohjelmiston ja lisäohjelmistojen kopioita.
•	Asiakas saa tallentaa palvelinohjelmiston ja lisäohjelmistojen kopioita haluamaansa palvelimeen tai muistivälineeseen.
•	Asiakas saa luoda ja tallentaa palvelinohjelmiston ja lisäohjelmistojen kopioita ainoastaan palvelinohjelmiston kopioiden käyttämiseksi niiden oikeuksien mukaisesti, jotka asiakkaalla on jonkin edellä kuvatun ohjelmistokäyttöoikeuden perusteella (asiakas ei esimerkiksi saa levittää kopioita kolmansille osapuolille).
e.	Mukana toimitettavat Microsoft-ohjelmat. Ohjelmisto sisältää muita Microsoft-ohjelmia. Näiden muiden ohjelmien käyttöön sovelletaan niiden käyttöoikeusehtoja.
f.	SQL Server 2008 Technologyn käyttöoikeusehdot. Jos asiakkaan palvelinohjelmiston versioon sisältyy SQL Server 2008 Technology, asiakas saa käyttää kerrallaan yhtä kyseisen tekniikan kopiota yhdessä fyysisessä käyttöjärjestelmäympäristössä tai näennäiskäyttöjärjestelmäympäristössä yhdessä palvelimessa ainoastaan palvelinohjelmiston tukea varten. Asiakkaan ei tarvitse hankkia SQL Server CAL -käyttöoikeutta tällaista käyttöä varten. Asiakas saa luoda ja tallentaa rajoittamattoman määrän SQL Server 2008 Technologyn kopioita mille tahansa palvelimille tai tallennusvälineille ainoastaan SQL Server 2008 Technologyn kopion käyttämiseksi asiakkaan ohjelmistokäyttöoikeuden nojalla.
4.	KÄYTTÖOIKEUDEN VAATIMUKSET JA/TAI LISÄKÄYTTÖOIKEUDET.
a.	Hallintakäyttöoikeudet.
i.	Asiakkaan on hankittava ja määritettävä laitteelle tai käyttäjälle asianmukaiseen luokkaan ja tyyppiin kuuluvat hallintakäyttöoikeudet käyttöjärjestelmäympäristöihin, joita palvelinohjelmistokopioilla hallitaan suoraan tai epäsuorasti.
ii.	Hallintakäyttöoikeuksien käyttöoikeusluokat. Hallintakäyttöoikeuksia on kahta luokkaa: työasemakohtaisia ja palvelinkohtaisia. Tarvittava käyttöoikeusluokka määräytyy käyttöjärjestelmäympäristössä käytettävän käyttöjärjestelmäohjelmiston perusteella. Palvelinkäyttöjärjestelmää käyttävät hallitut käyttöjärjestelmäympäristöt edellyttävät palvelimen hallintakäyttöoikeuden hankkimista. Kaikki muut hallitut käyttöjärjestelmäympäristöt edellyttävät työasemahallintakäyttöoikeuksia. Yksittäinen laite, mukaan lukien palvelinkäyttöjärjestelmäympäristöjä käyttävät laiteosat, voi käyttää samanaikaisesti useita käyttöjärjestelmäympäristöjä. Tällöin laitetta varten tarvitaan kahden vaaditun luokan yhdistelmä.
iii.	Kaksi Työasemahallintakäyttöoikeustyyppiä. Työasemahallintakäyttöoikeuksia on kahta tyyppiä: yksi hallittuja käyttöjärjestelmäympäristöjä ja yksi käyttäjiä varten.
•	Käyttöjärjestelmäympäristön työasemahallintakäyttöoikeus myöntää asiakkaan palvelinohjelmistokopioille oikeuden hallita vastaavaa määrää käyttöjärjestelmäympäristöjä, joiden käyttäjä voi olla kuka tahansa.
•	Käyttäjien työasemahallintakäyttöoikeus myöntää asiakkaan palvelinohjelmistokopioille oikeuden hallita käyttöjärjestelmäympäristöjä, joiden käyttäjille on määritetty käyttäjän työasemahallintakäyttöoikeudet. Jos käyttöjärjestelmäympäristöä käyttää useampi kuin yksi käyttäjä eikä asiakkaalla ole käyttöjärjestelmäympäristökohtaisia käyttöoikeuksia, jokaiselle käyttäjälle on määritettävä työasemahallintakäyttöoikeus.
Työasemahallintakäyttöoikeuksia ei saa käyttää palvelinkäyttöjärjestelmää käyttävien käyttöjärjestelmäympäristöjen hallintaan.
iv.	Yksi Palvelinhallintakäyttöoikeustyyppi. Palvelinhallintakäyttöoikeuksia on vain yhtä tyyppiä. Käyttöjärjestelmäympäristön palvelinhallintakäyttöoikeus on ainoa mahdollinen palvelinhallintakäyttöoikeustyyppi. Käyttöjärjestelmäympäristön palvelinhallintakäyttöoikeus myöntää asiakkaan palvelinohjelmistokopioille oikeuden hallita vastaavaa määrää käyttöjärjestelmäympäristöjä. Jos asiakas hallitsee näennäiskäyttöjärjestelmäympäristöä käyttöoikeuden alaisessa laitteessa ja fyysistä käyttöjärjestelmäympäristöä käytetään ainoastaan laitteiston virtualisointiohjelmiston käyttämiseen, laitteiston virtualisointipalveluiden tuottamiseen ja sellaisten ohjelmistojen käyttämiseen, joilla hallitaan ja tuetaan kyseisessä laitteessa olevia käyttöjärjestelmäympäristöjä, asiakas saa hallita myös kyseistä näennäiskäyttöjärjestelmäympäristöä sekä fyysistä käyttöjärjestelmäympäristöä yhdellä palvelinhallintakäyttöoikeudella. Palvelinhallintakäyttöoikeuksia ei saa käyttää muita käyttöjärjestelmäohjelmistoja kuin palvelinkäyttöjärjestelmäohjelmistoja käyttävien käyttöjärjestelmäympäristöjen hallintaan.
v.	Hallintakäyttöoikeuksien määrittäminen.
•	Asianmukaiset hallintakäyttöoikeudet:
•	palvelin tai työasema
•	käyttöjärjestelmäympäristö tai käyttäjä
•	Jos asiakas hankkii käyttäjäkohtaisia työasemahallintakäyttöoikeuksia, asiakkaan on määritettävä ne asiakkaan hallitsemien käyttöjärjestelmäympäristöjen käyttäjille.
•	Jos asiakas hankkii käyttöjärjestelmäympäristön työasema- tai palvelinhallintakäyttöoikeuksia, asiakkaan on määritettävä ne laitteisiin, joissa asiakkaan hallitsemia käyttöjärjestelmäympäristöjä käytetään. Laitteisto-osiota tai -osaa pidetään erillisenä laitteena. Laitteessa olevien hallittavien käyttöjärjestelmäympäristöjen määrä ei saa missään vaiheessa ylittää kyseiselle laitteelle määritettyjen työasema- tai palvelinhallintakäyttöoikeuksien määrää (lukuun ottamatta edellä mainittua tilannetta, jossa asiakas saa hallita fyysistä käyttöjärjestelmäympäristöä ja näennäiskäyttöjärjestelmäympäristöä yhdellä palvelinhallintakäyttöoikeudella).
•	Tässä kappaleessa termi "hallita" käyttöjärjestelmäympäristöä tarkoittaa
•	tietojen pyytämistä tai vastaanottamista
•	asetusten määrittämistä tai
•	ohjeiden antamista käyttöjärjestelmäympäristöön liittyvälle laitteelle tai ohjelmistolle muutoin kuin laitteen läsnäoloa havaittaessa.
•	Asiakas ei tarvitse hallintakäyttöoikeutta
•	käyttöoikeuden alaisten palvelinten käyttöjärjestelmäympäristöihin, joissa käytetään palvelinohjelmistoa
•	käyttöjärjestelmäympäristöihin, joissa palvelinohjelmiston kopioita ei käytetä tai
•	mihinkään laitteisiin, jotka toimivat vain verkkoinfrastruktuurilaitteina (OSI-taso 3 tai alempi)
•	mihinkään laitteisiin, joita käytetään yksinomaan ulkoiseen hallintaan. 
"Ulkoinen hallinta" on vuorovaikutusta verkkoyhteyden kautta laitteistonhallintaohjaimella esimerkiksi seuraavien laitekomponenttien seurantaa tai niiden tilan hallintaa varten:
•	järjestelmän lämpötila
•	tuulettimen nopeus
•	virran kytkentä ja sammutus
•	järjestelmän nollaus
•	suorittimen käytettävyys.
Seuraavien kohteiden käytön seuranta katsotaan käyttöjärjestelmäympäristön epäsuoraksi hallinnaksi ja edellyttää hallintakäyttöoikeuden hankkimista:
•	suoritin 
•	RAM-muisti 
•	verkkosovitin
•	tallennus.
•	Millä tahansa palvelinohjelmistokopiolla, joka on käyttöoikeuden alaisessa palvelimessa, voidaan hallita:
•	rajoittamatonta määrää yhdellä laitteella käytettäviä käyttöjärjestelmäympäristöjä, kun laitteelle on määritetty vastaava määrä palvelin- tai työasemahallintakäyttöoikeuksia
•	käyttäjien käyttämiä käyttöjärjestelmäympäristöjä, kun työasemahallintakäyttöoikeudet on määritetty kyseisille käyttäjille.
•	Asiakas voi kuitenkin hallita fyysistä käyttöjärjestelmäympäristöä ja mitä tahansa näennäiskäyttöjärjestelmäympäristöä yhdellä palvelinhallintakäyttöoikeudella, jos fyysistä käyttöjärjestelmäympäristöä käytetään vain edellä rajattuihin tarkoituksiin.
vi.	Hallintakäyttöoikeuksien määrittäminen uudelleen. Asiakas saa
•	määrittää pysyvästi laitteen hallintakäyttöoikeuden yhdeltä laitteelta toiselle tai käyttäjän hallintakäyttöoikeuden yhdeltä käyttäjältä toiselle tai
•	määrittää väliaikaisesti laitteen hallintakäyttöoikeuden lainaajalaitteelle, kun ensimmäinen laite ei ole käyttökunnossa tai käyttäjän hallintakäyttöoikeuden väliaikaiselle työntekijälle, kun käyttäjä on poissa.
b.	Limittäminen. Laitteistot tai ohjelmistot, joita käytetään
•	yhteyksien jakamiseen
•	tietojen reitittämiseen uudelleen tai
•	ohjelmistolla suoraan hallittavien käyttöjärjestelmäympäristöjen määrän pienentämiseen
(”limittävä” tai ”jakava” ohjelmisto tai laitteisto), eivät pienennä tarvittavien käyttöoikeuksien määrää.
c.	Palvelinohjelmiston erottamisen kieltäminen. Asiakas ei saa erottaa palvelinohjelmistoa käytettäväksi useammassa kuin yhdessä käyttöjärjestelmäympäristössä yhdellä käyttöoikeudella, ellei sitä ole nimenomaisesti sallittu. Tätä kieltoa sovelletaan, vaikka käyttöjärjestelmäympäristöt olisivatkin samassa fyysisessä laitteistojärjestelmässä.
5.	INTERNET-POHJAISET PALVELUT. Microsoft tarjoaa ohjelmiston mukana Internet-pohjaisia palveluja. Microsoft voi muuttaa palveluja tai peruuttaa ne koska tahansa.
6.	VERTAILUTESTIT. Asiakas ei saa ilman Microsoftin etukäteen antamaa kirjallista lupaa paljastaa ohjelmistolle suoritetun vertailutestin tuloksia kolmannelle osapuolelle.
7.	KÄYTTÖOIKEUSSOPIMUKSEN LAAJUUS. Ohjelmistoa ei myydä, vaan siihen myönnetään käyttöoikeus. Tämä käyttöoikeussopimus antaa asiakkaalle vain tietyt oikeudet käyttää ohjelmistoa. Microsoft pidättää itsellään kaikki muut oikeudet. Ohjelmistoa saa käyttää vain tässä sopimuksessa nimenomaisesti mainituin tavoin, mikäli paikallinen lainsäädäntö ei salli käyttäjälle muita oikeuksia. Käyttäjän on noudatettava ohjelmistoon kuuluvia mahdollisia teknisiä rajoituksia, joiden vuoksi ohjelmistoa voi käyttää vain tietyllä tavalla. Lisätietoja on osoitteessa www.microsoft.com/licensing/userights. Asiakas ei saa
•	kiertää ohjelmiston teknisiä rajoituksia
•	perusteellisesti tutkia ohjelmiston valmistustapaa tai purkaa tai hajottaa ohjelmistoa, paitsi tästä rajoituksesta huolimatta sovellettavan lain nimenomaisesti sallimassa määrin
•	tehdä ohjelmistosta enempiä kopioita kuin mitä tässä sopimuksessa määritetään tai kuin tästä rajoituksesta huolimatta sovellettava laki määrittää
•	julkaista ohjelmistoa muiden kopioitavaksi
•	vuokrata tai lainata ohjelmistoa
•	käyttää ohjelmistoa kaupallisten käyttöpalvelujen tuottamiseen kolmansille osapuolille.
Asiakkaan oikeudet käyttää ohjelmistoa millä tahansa laitteella eivät anna asiakkaalle minkäänlaista oikeutta ottaa Microsoftin patentteja tai muita Microsoftin immateriaalioikeuksia käyttöön sellaisissa ohjelmistossa tai laitteissa, joilla on pääsy kyseiseen laitteeseen.
8.	VAIHTOEHTOISET VERSIOT. Ohjelmistoon voi kuulua useita kopioita, esimerkiksi ohjelmiston 32- ja 64-bittiset versiot. Asiakas saa käyttää vain yhtä versiota kerrallaan.
9.	VARMUUSKOPIOINTI. Ohjelmistosta saa tehdä yhden varmuuskopion, jota saa käyttää ainoastaan ohjelmiston kopioiden luomiseksi.
10.	DOKUMENTAATIO. Jokainen henkilö, jolla on voimassa oleva oikeus käyttää asiakkaan tietokonetta tai sisäistä verkkoa, saa kopioida dokumentaation ja hyödyntää sitä asiakkaan sisäisessä käytössä konsultointitarkoituksessa.
11.	EI JÄLLEENMYYNTIIN -VERSIO. Ohjelmistoa, jossa on merkintä ”NFR” tai ”Ei jälleenmyyntiin – Not for Resale” ei saa myydä eteenpäin. 
12.	OHJELMISTON OPPILAITOSVERSIO. Jos ohjelmistossa on merkintä ”Oppilaitosversio – Academic Edition” tai ”AE”, asiakkaan on oltava ”Hyväksytty oppilaitoskäyttäjä” (”Qualified Educational User”). Lisätietoja oppilaitosvaatimukset täyttävistä käyttäjistä saa osoitteesta www.microsoft.com/education tai paikallisesta Microsoftin konserniyhtiöstä.
13.	VIENTIRAJOITUKSET. Tämä ohjelmisto kuuluu Yhdysvaltain vientiä koskevien lakien ja säännösten piiriin. Asiakkaan on noudatettava kaikkia ohjelmistoa koskevia paikallisia ja kansainvälisiä vientilakeja ja -säännöksiä. Nämä lait sisältävät kohdemaita, loppukäyttäjiä ja loppukäyttöä koskevia rajoituksia. Lisätietoja on osoitteessa www.microsoft.com/exporting.
14.	TUKIPALVELUT. Microsoftin tähän ohjelmistoon liittyvät tukipalvelut ovat osoitteessa www.support.microsoft.com/common/international.aspx kuvatun mukaiset.
15.	KOKO SOPIMUS. Tämä sopimus (mukaan lukien jäljempänä oleva takuulauseke) sekä ehdot täydennysten, päivitysten, Internetin kautta toimitettavien palveluiden ja asiakkaan käyttämien tukipalvelujen toimittamiseen muodostavat ohjelmiston käyttöoikeus- sekä tukipalvelusopimuksen kokonaisuudessaan.
16.	SOVELLETTAVA LAKI.
a.	Yhdysvallat. Jos asiakas hankkii ohjelmiston Yhdysvalloissa, tätä sopimusta ja väitteitä siihen liittyvistä rikkomuksista tulkitaan Washingtonin osavaltion lakien mukaan huolimatta sen lainvalintaa koskevista periaatteista. Asiakkaan kotiosavaltion lakeja sovelletaan kaikkiin muihin vaateisiin, mukaan lukien vaateisiin, jotka perustuvat osavaltion kuluttajansuojalakeihin, sopimatonta menettelyä elinkeinotoiminnassa koskeviin lakeihin tai oikeudenvastaiseen tekoon.
b.	Muut maat. Jos asiakas hankkii ohjelmiston jossakin muussa maassa kuin Yhdysvalloissa, sovelletaan tämän maan lakeja.
17.	OIKEUDELLINEN VAIKUTUS. Tässä sopimuksessa kuvataan tiettyjä laillisia oikeuksia. Asiakkaalla voi olla myös muita paikallisten lakien mukaisia oikeuksia. Asiakkaalla voi niin ikään olla oikeuksia, jotka liittyvät ohjelmiston myyneeseen tahoon. Tämä sopimus ei muuta paikallisten lakien mukaisia asiakkaan oikeuksia, jos paikallinen laki ei tätä salli.
18.	VAHINGONKORVAUSVASTUUN RAJOITUS JA POISSULKEMINEN. Asiakkaan Microsoftilta ja sen toimittajilta saaman vahingonkorvauksen määrä ei voi ylittää asiakkaan ohjelmistosta maksamaa hintaa. Asiakkaalla ei ole oikeuksia muihin vahingonkorvauksiin huolimatta siitä, ovatko kyseessä välilliset, erityiset, epäsuorat tai satunnaiset vahingot tai liikevoiton menettäminen.
Tämä rajoitus koskee
•	kaikkia seikkoja, jotka liittyvät ohjelmistoon, palveluihin tai sisältöön (mukaan lukien koodiin) kolmansien osapuolten Internet-sivustoissa tai kolmansien osapuolten ohjelmissa sekä
•	väitteitä sopimusrikkomuksesta, takuurikkomuksesta, sitoumuksesta tai ehdosta, laiminlyönnistä tai muusta oikeudenvastaisesta teosta sovellettavan lain nimenomaisesti sallimassa määrin.
Rajoitus on voimassa myös tilanteissa, joissa
•	ohjelmiston korjaaminen tai korvaaminen tai ohjelmiston hinnan hyvittäminen ei vastaa aiheutuneita menetyksiä tai
•	Microsoft on tiennyt tai sen olisi pitänyt tietää vahinkojen mahdollisuudesta.
Mikäli edellä mainitut vahingonkorvausvastuun rajoitukset ovat Suomen pakottavan lainsäädännön vastaisia, rajoituksia ei sovelleta asiakkaaseen. Satunnaisten tai välillisten vahinkojen tai muiden vahinkojen aiheuttaman vahingonkorvausvastuun poissulkeminen ja rajoittaminen ei ole sallittua joissakin maissa, joten edellä mainittuja rajoituksia ei ehkä voida soveltaa asiakkaan tapauksessa. 

***********************************************************************
RAJOITETTU TAKUU
A.	RAJOITETTU TAKUU. Jos asiakas noudattaa ohjeita, ohjelmisto toimii olennaisilta osiltaan ohjelmiston mukana toimitettavan Microsoft-aineiston kuvailemalla tavalla.
B.	TAKUUN KESTO, TAKUUN VASTAANOTTAJA, MAHDOLLISTEN OLETETTUJEN TAKUIDEN KESTO. Ohjelmiston rajoitettu takuu on voimassa yhden vuoden siitä hetkestä, kun ohjelmiston alkuperäinen käyttäjä hankkii ohjelmiston. Jos asiakas on vastaanottanut täydennyksiä, päivityksiä tai korvaavia ohjelmistoja takuuvuoden aikana, niiden takuu on voimassa ohjelmiston meneillään olevan takuun loppuun saakka tai 30 päivää sen mukaan, kumpi päättyy myöhemmin. Jos ensimmäinen käyttäjä siirtää ohjelmiston, vastaanottajalle jää takuuajan jäljellä oleva aika.
Mikäli sovellettavan lain säännöksistä ei muuta johdu, mahdolliset oletetut takuut, sitoumukset ja ehdot ovat voimassa vain rajoitetun takuun voimassaolon päättymiseen saakka. Koska jotkin valtiot eivät salli oletetun takuun keston rajoituksia, edellä mainitut rajoitukset eivät koske kaikkia asiakkaita. Oletetun takuun ja oletettujen sitoumusten sekä ehtojen rajoitukset eivät niinikään ole sallittuja joissakin maissa, joten edellä mainittuja rajoituksia ei ehkä voida soveltaa asiakkaan tapauksessa.
C.	POISSULKEMINEN TAKUUN PIIRISTÄ. Tämä takuu ei korvaa ongelmia, jotka johtuvat asiakkaan toimista (tai siitä, että asiakas ei ole toiminut), muiden toimista tai sellaisista tapahtumista, joista Microsoftin ei voida kohtuuden rajoissa katsoa olevan vastuussa.
D.	OIKEUS KORVAUKSIIN TAKUUN RIKKOMUSTAPAUKSISSA. Microsoft korjaa tai korvaa ohjelmiston maksutta. Jos korjaaminen tai korvaaminen ei ole mahdollista, Microsoft hyvittää ohjelmistosta maksukuitissa olevan hinnan. Microsoft korjaa tai korvaa lisäksi myös täydennykset, päivitykset ja korvaavat ohjelmistot maksutta. Jos korjaaminen tai korvaaminen ei ole mahdollista, Microsoft hyvittää asiakkaan niistä maksaman hinnan siinä tapauksessa, että täydennys, päivitys tai korvaava ohjelmisto on ollut maksullinen. Hyvitys edellyttää, että asiakas poistaa ohjelmiston asennukset sekä palauttaa Microsoftille ohjelmiston ja siihen liittyvät materiaalit ja ostotodistuksen. Nämä ovat asiakkaan ainoat oikeudet korvauksiin, jos rajoitettu takuu rikkoutuu.
E.	EI VAIKUTUSTA KULUTTAJAN OIKEUKSIIN. Asiakkaalla voi olla paikallisen lain säädöksistä johtuen muita kuluttajan oikeuksia, joihin tämä sopimus ei voi vaikuttaa.
F.	TAKUUSEEN LIITTYVÄT TOIMET. Takuuhuolto edellyttää, että asiakkaalla on näyttää ostotodistus.
1.	Yhdysvallat ja Kanada. Yhdysvalloissa ja Kanadassa takuuhuoltopalvelut sekä tiedot hyvityksen hakemisesta ovat käytettävissä
•	Microsoftin palvelunumerossa (800) MICROSOFT
•	osoitteessa Microsoft Customer Service and Support, One Microsoft Way, Redmond, WA 98052-6399 tai
•	osoitteessa www.microsoft.com/info/nareturns.htm.
2.	Eurooppa, Lähi-itä ja Afrikka. Jos ohjelmisto on hankittu Euroopassa, Lähi-idässä tai Afrikassa, rajoitetun takuun myöntäjä on Microsoft Ireland Operations Limited. Asiakas voi tehdä tähän takuuseen liittyvän hyvityspyynnön ottamalla yhteyden jompaankumpaan seuraavista:
•	Microsoft Ireland Operations Limited, Customer Care Centre, Atrium Building Block B, Carmanhall Road, Sandyford Industrial Estate, Dublin 18, Ireland tai
•	paikallinen Microsoftin konserniyhtiö (lisätietoja on osoitteessa www.microsoft.com/worldwide).
3.	Yhdysvaltain, Kanadan, Euroopan, Lähi-idän ja Afrikan ulkopuoliset alueet. Jos ohjelmisto on hankittu Yhdysvaltain, Kanadan, Euroopan, Lähi-idän ja Afrikan ulkopuolella, asiakas voi ottaa yhteyttä paikalliseen Microsoftin konserniyhtiöön (lisätietoja on osoitteessa www.microsoft.com/worldwide). Lisätietoja saa myös numerosta 358 9 525 501 tai käymällä osoitteessa www.microsoft.com/FINLAND/default.mspx.
G.	EI MUITA TAKUITA. Rajoitettu takuu on ainoa Microsoftin myöntämä suora takuu. Microsoft ei myönnä mitään muita nimenomaisesti ilmaistuja takuita, sitoumuksia tai ehtoja. Ellei sovellettavan lain säädöksistä muuta johdu, Microsoft sulkee pois oletetut takuut tavaran soveltuvuudesta kaupankäynnin kohteeksi, sen sopivuudesta johonkin tiettyyn tarkoitukseen tai oikeuksien loukkaamattomuudesta. Jos sovellettava laki katsoo asiakkaalla olevan oikeus oletettuihin takuisiin, sitoumuksiin tai ehtoihin tästä poissulkemisesta huolimatta ja mikäli sovellettavan lain säädöksistä ei muuta johdu, asiakkaan oikeus korvauksiin on edellä olevassa kohdassa Oikeus Korvauksiin Takuun Rikkomustapauksissa selostetun mukainen.
H.	VAHINGONKORVAUSVASTUUN RAJOITUS JA POISSULKEMINEN TAKUURIKKOMUKSESSA. Tämän rajoitetun takuun rikkomustapauksissa sovelletaan edellä olevaa kohtaa Vahingonkorvausvastuun Rajoitus ja Poissulkeminen.
Asiakkaalle myönnetään tämän takuun mukaiset oikeudet, joiden lisäksi asiakkaalla voi olla asuinpaikkansa mukaan myös muita, paikallisten lakien mukaisia oikeuksia.